paragraph_text: Imao je nekoliko uspješnih izvedbi pred publikom u Austriji 1944. i 1945. godine. Vratio se u Italiju u prosincu 1945. godine, a već sljedeće godine imao je svoj prvi operni nastup s operom La bohème u gradu Reggio Calabria. Poslije toga je redao nastupe u Milanskoj skali, venecijanskoj i rimskoj opernoj kući kao i u Kraljevskoj operi u Londonu. 1950. godine pozvan je pjevati u Metropolitan Operi međutim tadašnja vlast nije dozvolila ulaz za državljane zemalja Istočnog bloka. Kada su ove sankcije popustile, ipak je nastupio u SAD-u 1956. godine u San Franciscu. Godine 1964. napravio je pauzu, zbog operacije tumora na mozgu. Ipak se vratio sljedeće godine na scenu s nešto sporijim tempom i energijom. 1967. godine dobio je dozvolu, otići nazad za Bugarsku, zbog pokopa njegove majke. To mu je bio prvi povratak poslije 1945. godine. Njegov posljednji nastup bio je u Rimu na Bugarskoj akademiji 22. lipnja 1986. godine.